CELEX: 
Language: hu
Date: 2019-03-14 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE a 305/2011/EU európai parlamenti és tanácsi rendeletnek a műanyag és az üveg felülvilágítók, valamint a tetőnyílások légáteresztő képességére vonatkozó teljesítményosztályok meghatározásával történő kiegészítéséről

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               Az építési termékek forgalmazására vonatkozó harmonizált feltételek megállapításáról és a 89/106/EGK tanácsi irányelv hatályon kívül helyezéséről szóló, 2011. március 9-i 305/2011/EU európai parlamenti és tanácsi rendelet
                  1
                két fő eljárást tesz lehetővé az építési termékek alapvető jellemzőivel kapcsolatos teljesítményosztályok meghatározására. A 27. cikk (1) bekezdése és a 60. cikk f) pontja szerint erre az Európai Bizottság által elfogadott, felhatalmazáson alapuló jogi aktusok útján kerülhet sor, míg a 27. cikk (2) bekezdése felülvizsgált megbízás alapján létrejött harmonizált szabványok alkalmazását is lehetővé teszi erre a célra. A 27. cikk (2) bekezdésének első albekezdése úgy rendelkezik, hogy amennyiben vannak a Bizottság által meghatározott teljesítményosztályok, az európai szabványügyi testületeknek ezeket kell használniuk a harmonizált szabványokban.
            
            
               A 305/2011/EU rendelet 2. cikkének 7. pontjában szereplő fogalommeghatározás szerint az „osztály” az építési termékek teljesítményszintjeinek egy alsó és egy felső érték által határolt tartománya. A 305/2011/EU rendelet szerinti osztályok tehát mindig a termékek teljesítményének meghatározott nagyságrendjét fejezik ki.
            
            
               Emellett a 305/2011/EU rendelet – az elődjétől, vagyis a 89/106/EGK tanácsi irányelvtől eltérően – nem tesz különbséget az osztályozások között azok eredete alapján. Az Európai Bizottság, illetve az európai szabványügyi testületek által létrehozott teljesítményosztályok tehát egyformán kezelendők és alkalmazandók.
            
            
               A különálló műanyag felülvilágítókra vonatkozó EN 1873:2005 szabvány hivatkozása első ízben a 89/106/EGK irányelvnek megfelelően 2006 júniusában került közzétételre az Európai Unió Hivatalos Lapjában
                  2
               . E harmonizált szabvány nem tartalmazta a hatálya alá tartozó termékek alapvető légáteresztő képességére vonatkozó teljesítményosztályozási rendszert.
            
            
               Az Európai Szabványügyi Bizottság (CEN) a közelmúltban nyújtotta be az Európai Bizottsághoz a szabvány új változatát, az EN 1873:2014+A1:2016 szabványt. E változat tartalmazza a hatálya alá tartozó termékek alapvető légáteresztő képességére vonatkozó teljesítményosztályozási rendszert, mely három teljesítményosztályt vezet be. A CEN jelenleg végzi a szabvány felülvizsgálatát annak érdekében, hogy a szabvány a műanyag és az üveg felülvilágítókat, valamint a tetőnyílásokat is lefedje. A következő változatnak a tervek szerint három része lesz: az EN 1873-1, az EN 1873-2 és az EN 1873-3. Mindhárom rész tartalmazni fogja az említett osztályozást.
            
            
               Az egybefüggő műanyag felülvilágítókról szóló EN 14963:2006 szabvány hivatkozása első ízben a 89/106/EGK irányelvnek megfelelően 2009 júliusában került közzétételre az Európai Unió Hivatalos Lapjában
                  3
               . E harmonizált szabvány nem tartalmazta a hatálya alá tartozó termékek alapvető légáteresztő képességére vonatkozó teljesítményosztályozási rendszert.
            
            
               A CEN a közelmúltban arról tájékoztatta az Európai Bizottságot, hogy a szabvány következő felülvizsgált változata ugyanazt az osztályozási rendszert fogja tartalmazni a szabvány hatálya alá tartozó termékek alapvető légáteresztő képességére vonatkozóan, mint amelyet az EN 1873 szabvány fog bevezetni.
            
            
               A fenti szabványok szerint a légáteresztő képességre vonatkozó teljesítményt különböző belső nyomásszinteken kell megmérni a belső nyomás 4 Pa-ról fokozatosan 100 Pa-ra való növelése által. Az eredmények egy olyan ábrán szemléltethetők, amely a három különböző osztályt egyenes vonalakkal elválasztott téglalapokként ábrázolja, melyek a 4 és 100 Pa-s belső nyomáson mért különböző eredményeket szerepeltetik.
            
            
               Mivel a 305/2011/EU rendelet alkalmazásában az európai szabványügyi testületek csak akkor vezethetnek be új osztályozást a harmonizált szabványokba, ha erre új, felülvizsgált megbízásokat kaptak, és ez nem történt meg – továbbá időigényesebb is lenne –, helyénvalóbbnak tűnik e felhatalmazáson alapuló rendelet előterjesztése útján eljárni.
            
            
               A szóban forgó szabványokban szereplő egyéb teljesítményosztályozási rendszerek kapcsán nem tűnik szükségesnek a felhatalmazáson alapuló rendeletbe való felvétel, hiszen a 305/2011/EU rendelet alapján a 89/106/EGK irányelvnek megfelelően az Európai Unió Hivatalos Lapjában hivatkozással közzétett harmonizált szabványokban szereplő teljesítményosztályozások további intézkedések szükségessége nélkül alkalmazandók a 305/2011/EU rendelet keretében.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A felhatalmazáson alapuló rendelet tervezetét megvitatta az építési termékekkel foglalkozó tanácsadó csoport
                  4
                (a továbbiakban: tanácsadó csoport) 2017. március 15-i ülése. 2017. március 1. és 31. között írásbeli szakértői konzultációra is előterjesztették. Ezt megelőzően valamennyi tagállam lehetőséget kapott arra, hogy szakértőket jelöljön ki a konzultációban való részvételre. E szakértőkön kívül más külső érdekelt felek véleményét is kikérték. A felhatalmazáson alapuló jogi aktusokról szóló egyetértési megállapodásnak megfelelően a tanácsadó csoportban megvitatott és az írásbeli konzultációhoz kapcsolódó dokumentumokat egyidejűleg továbbították az Európai Parlamentnek és a Tanácsnak. A kapott észrevételeket figyelembe vették a jogszabálytervezet szolgálatközi konzultációra bocsátandó változata véglegesítésekor.
            
            
               A nyilvánosság véleményének megismerése érdekében a tervezetet 2018. november 8. és december 6. között elérhetővé tették a minőségi jogalkotási portálon; a WTO számára pedig 2018. november 15.és 2019. január 14. között. Három érdekelttől érkezett hozzászólás. Mindhárom technikai jellegű volt és a mellékletben szereplő fogalommeghatározások pontosítására irányult, így e hasznos hozzászólások a melléklet szövegének javításához vezettek.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A 305/2011/EU rendelet 27. cikke szerint az építési termékek alapvető jellemzői vonatkozásában teljesítményosztályok határozhatók meg. A 27. cikk (1) bekezdése és a 60. cikk f) pontja értelmében erre a Bizottság által elfogadott, felhatalmazáson alapuló jogi aktusok útján kerülhet sor. A 27. cikk (2) bekezdésének első albekezdése úgy rendelkezik, hogy amennyiben vannak a Bizottság által meghatározott teljesítményosztályok, az európai szabványügyi testületeknek ezeket kell használniuk a harmonizált szabványokban.
            
            
               A 305/2011/EU rendelet 2. cikkének 7. pontja szerint az „osztály” az építési termékek teljesítményszintjeinek egy alsó és egy felső érték által határolt tartománya. A 305/2011/EU rendelet nem tesz különbséget az osztályozások között. A Bizottság, illetve az európai szabványügyi testületek által létrehozott teljesítményosztályok tehát egyformán kezelendők és alkalmazandók.
            
            
               Mivel a 305/2011/EU rendelet alkalmazásában az európai szabványügyi testületek csak akkor vezethetnek be új teljesítményosztályozást egy harmonizált szabványba, ha erre új, felülvizsgált megbízást kaptak, és ez nem történt meg, helyénvalóbbnak tűnik e felhatalmazáson alapuló rendelettervezet előterjesztése útján eljárni. Ezért a fent említett termékcsaládok új teljesítményosztályainak létrehozása érdekében el kell fogadni egy felhatalmazáson alapuló rendeletet.
            
         
         
            
               A felhatalmazáson alapuló rendelet megfelel az arányosság elvének. Elfogadása megoldást kínál a 305/2011/EU rendelet következtében az építési termékek teljesítményosztályozási rendszerei terén felmerült egyes nehézségekre, ezért az egész európai építőipari ágazat szempontjából előnyösnek tekinthető.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2019.3.14.)
            
            
               a 305/2011/EU európai parlamenti és tanácsi rendeletnek a műanyag és az üveg felülvilágítók, valamint a tetőnyílások légáteresztő képességére vonatkozó teljesítményosztályok meghatározásával történő kiegészítéséről
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az építési termékek forgalmazására vonatkozó harmonizált feltételek megállapításáról és a 89/106/EGK tanácsi irányelv hatályon kívül helyezéséről szóló, 2011. március 9-i 305/2011/EU európai parlamenti és tanácsi rendeletre
                  5
                és különösen annak 27. cikke (1) bekezdésére,
            
            
               mivel:
            
            
               (1)A különálló műanyag felülvilágítókra vonatkozó EN 1873 szabványt 2005-ben fogadta el az Európai Szabványügyi Bizottság (CEN), amely 2006-ban aztán az egybefüggő műanyag felülvilágítókról szóló EN 14963 szabványt is elfogadta. Ezek a harmonizált szabványok nem tartalmazták a hatályuk alá tartozó termékek alapvető légáteresztő képességére vonatkozó teljesítményosztályozási rendszert.
            
            
               (2)A piaci kereslet jobb kielégítése érdekében az említett szabványok új változatainak, vagyis a műanyag és az üveg felülvilágítókra és a tetőnyílásokra vonatkozó EN 1873-1, az EN 1873-2 és az EN 1873-3 szabványoknak, valamint az EN 14963 szabványnak tartalmaznia kell a hatályuk alá tartozó termékek alapvető légáteresztő képességére vonatkozó teljesítményosztályozási rendszert. A teljesítményosztályozási rendszernek három teljesítményosztályt kell tartalmaznia.
            
            
               (3)A 305/2011/EU rendelet 27. cikke szerint az építési termékek alapvető légáteresztő képességére vonatkozó teljesítményosztályokat vagy a Bizottság, vagy a Bizottság által kiadott felülvizsgált megbízás révén egy európai szabványügyi testület állapíthatja meg. Tekintettel arra, hogy a további teljesítményosztályokat a lehető leghamarabb létre kell hozni, az új teljesítményosztályokat a Bizottságnak kell megállapítania. Az említett rendelet 27. cikkének (2) bekezdésével összhangban ezeket az osztályokat kell alkalmazni a harmonizált szabványokban,
            
            
            
               ELFOGADTA EZT A RENDELETET:
            
            
               1. cikk
            
            
               E cikk létrehozza a műanyag és üveg felülvilágítók, valamint a tetőnyílások légáteresztő képességére vonatkozó teljesítményosztályokat, amelyeket a melléklet tartalmaz.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, 2019.3.14-én.
            
         
         
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        HL L 88., 2011.4.4., 5. o.
               
               
                  
                     (2)
                  
                        HL C 134., 2006.6.8., 2. o.
               
               
                  
                     (3)
                  
                        HL C 152., 2009.7.4., 9. o.
               
               
                  
                     (4)
                  
                        Kódszám a bizottsági szakértői csoportok és más hasonló testületek nyilvántartásában: E01329
               
               
                  
                     (5)
                  
                        HL L 88., 2011.4.4., 5. o.
               
            
      
    ---documentbreak--- 
      
         
         
            
               MELLÉKLET 
            
            
               A műanyag és az üveg felülvilágítók, valamint a tetőnyílások légáteresztő képességére vonatkozó teljesítményosztályok 
            
            
            
                     
                        Osztály
                     
                  
                  
                     
                        A belső nyomás alsó határértéke 
                           (4 Pa)
                     
                  
                  
                     
                        A belső nyomás felső határértéke 
                           (100 Pa)
                     
                  
               
                     
                  
                  
                     
                        Légáteresztő képesség 
                        (m3 per óra/per perc)
                     
                  
               
                     
                        A*
                     
                  
                  
                     
                        < 1,4
                     
                  
                  
                     
                        < 12
                     
                  
               
                     
                        B
                     
                  
                  
                     
                        ≥1,4
                     
                  
                  
                     
                        ≥12
                     
                  
               
                     
                        C
                     
                  
                  
                     
                        ≥ 6
                     
                  
                  
                     
                        ≥ 50
                     
                  
               
                     
                        * Az A-osztály esetében az osztály mellett az összes nyomásértéken mért legrosszabb mérési eredményt is fel kell tüntetni az alábbi sablon szerint: A-osztály (belső nyomás (100 Pa), mért légáteresztési sebesség).
                     
                     
                        Megjegyzés: Az ebben a táblázatban szereplő osztályok határértékei a következő képlet alapján kerültek kiszámításra: 
                        
                           
                     
                     
                        ahol:
                     
                     
                        Q          a felülvilágító körfogatán mért méterenkénti légáteresztési sebesség (m³/óra) a belső nyomás alatt végzett vizsgálat során
                     
                     
                        P           a vizsgálat alatti belső nyomás értéke (Pa mértékegységben kifejezve)
                     
                     
                        Q100      a felülvilágító körfogatán mért méterenkénti légáteresztési képesség m³/órában 100 Pa belső nyomás mellett